text: Politi: Koncert var en succes
  07 juni 2012 kl. 07.03
  Politiet fik en travl - men rolig aften og nat - efter koncerten med Metallica i Horsens. Så politimæssigt var det en succes, siger vagtchefen hos Sydøstjyllands Politi.
  - Vi havde et par sager om lov om euforiserende stoffer og om overtrædelse af ordensbekendtgørelsen, siger vagtchef Henrik Dam til TV SYD. Og efter koncerten fortsatte en del i byen, og det gav selvfølgelig lidt travlhed. Men alt i alt må vi sige, at det var en succes.
  
  Trafik-problemer
  Koncerten med 40.000 tilskuere skabte en del trafik-problemer før koncerten. Frakørslerne på motorvejen kunne ikke klare de mange biler, som var på vej til Metallica - og på et tidspunkt var der kø fra Horsens til Vejle. 
  Koncerten var den første store koncert ved det gamle statsfængsel midt i Horsens. På TV SYDs Facebook-side er der enkelte gnubbede ord om oplevelser. Bl.a. var det svært at høre musikken ordentligt.
  